8.

Del 3 Priloge VIII se spremeni: (a) Točka 24 se nadomesti z naslednjim: „24. Enostavna metoda za izračun učinkov zavarovanja s finančnim premoženjem je na voljo samo, če se zneski tveganju prilagojenih izpostavljenosti izračunavajo v skladu s členi 78 do 83. Kreditna institucija ne sme uporabljati hkrati enostavne metode za izračun učinkov zavarovanja s finančnim premoženjem in razvite metode za izračun učinkov zavarovanja s finančnim premoženjem, razen za namene členov 85(1) in 89(1). Kreditne institucije dokažejo pristojnim organom, da izjemna uporaba obeh metod ni uporabljena selektivno z namenom doseganja minimalnih kapitalskih zahtev in ne vodi v regulatorno arbitražo.“ (b) Točka 26 se nadomesti z naslednjim: „26. Utež tveganja, ki bi bila uporabljena v skladu s členi 78 do 83, če bi bil posojilodajalec neposredno izpostavljen instrumentu zavarovanja s premoženjem, se uporabi za tiste deleže vrednosti izpostavljenosti, ki so zavarovani s tržno vrednostjo priznanega zavarovanja s premoženjem. V ta namen je vrednost izpostavljenosti zunajbilančne postavke, navedene v Prilogi II, namesto vrednost izpostavljenosti iz člena 78(1) 100 % vrednost. Utež tveganja deleža terjatve, zavarovanega s premoženjem, je najmanj 20 %, razen v primerih, določenih v odstavkih 27 do 29. Preostanku vrednosti izpostavljenosti se v skladu s členi 78 do 83 dodeli utež tveganja, ki bi bila uporabljena za nezavarovano izpostavljenost do nasprotne stranke.“ (c) V točki 33 se definicija spremenljivke „E“ nadomesti z naslednjim: „E je vrednost izpostavljenosti, kakor bi bila določena v skladu s členi 78 do 83 ali členi 84 do 89, če izpostavljenost ni zavarovana s premoženjem. V ta namen kreditne institucije, ki zneske tveganju prilagojenih izpostavljenosti izračunavajo v skladu s členi 78 do 83, namesto vrednosti izpostavljenosti, navedenih v členu 78(1), upoštevajo kot vrednost izpostavljenosti zunajbilančnih postavk, navedenih v Prilogi II, 100 % vrednost; prav tako kreditne institucije, ki izračunavajo zneske tveganju prilagojenih izpostavljenosti v skladu s členi 84 do 89, pri izračunavanju vrednosti izpostavljenosti postavk, navedenih v točkah 9 do 11 dela 3 Priloge VII, namesto konverzijskih faktorjev ali odstotnih deležev, navedenih v teh točkah, uporabijo konverzijski faktor 100 %.“ (d) V točki 69 se doda naslednji stavek: „V ta namen se pri izračunu vrednosti izpostavljenosti postavk, navedenih v točkah 9, 10 in 11 dela 3 Priloge VII, namesto konverzijskih faktorjev ali odstotnih deležev, navedenih v teh točkah, uporabi konverzijski faktor ali odstotni delež 100 %.“ (e) Točka 75 se nadomesti z naslednjim: „75. Če pristojni organi ene države članice uveljavljajo diskrecijsko pravico iz točke 73, lahko tudi pristojni organi druge države članice odobrijo svojim kreditnim institucijam, da uporabijo utež tveganja, dovoljeno v skladu z obravnavo točke 73, za izpostavljenosti, zavarovane s stanovanjsko ali poslovno nepremičnino, ki se nahaja na ozemlju prve države članice, ob izpolnitvi enakih pogojev, kot veljajo v tej državi članici.“ (f) Točka 80 se nadomesti z naslednjim: „80. Če so izpolnjeni pogoji iz točke 13 dela 2, se za delež izpostavljenosti, zavarovane s tekočo odkupno vrednostjo kreditnega zavarovanja, kakor je opredeljeno v točki 24 dela 1, upošteva eno od naslednjega: (a) zanj veljajo uteži tveganja iz točke 80(a), kjer za izpostavljenost veljajo členi 78 do 83; (b) zanj se uporablja LGD 40 %, kjer za izpostavljenost veljajo členi 84 do 89, vendar ne veljajo lastne ocene LGD s strani kreditnih institucij. V primeru valutne neusklajenosti se tekoča odkupna vrednost zmanjša v skladu s točko 84, pri čemer je vrednost kreditnega zavarovanja tekoča odkupna vrednost police življenjskega zavarovanja.“ (g) Za točko 80 se vstavi nova točka 80a: „80a. Za namene točke 80(a) se na podlagi uteži tveganja, dodeljene nadrejeni nezavarovani izpostavljenosti do družbe, ki daje življenjsko zavarovanje, dodelijo naslednje uteži tveganja: (a) utež tveganja 20 %, če se nadrejeni nezavarovani izpostavljenosti do družbe, ki daje življenjsko zavarovanje, dodeli utež tveganja 20 %; (b) utež tveganja 35 %, če se nadrejeni nezavarovani izpostavljenosti do družbe, ki daje življenjsko zavarovanje, dodeli utež tveganja 50 %; (c) utež tveganja 70 %, če se nadrejeni nezavarovani izpostavljenosti do družbe, ki daje življenjsko zavarovanje, dodeli utež tveganja 100 %; (d) utež tveganja 150 %, če se nadrejeni nezavarovani izpostavljenosti do družbe, ki daje življenjsko zavarovanje, dodeli utež tveganja 150 %.“ (h) Točka 87 se nadomesti z naslednjim: „87. Za namene člena 80 je g utež tveganja, dodeljena izpostavljenosti, katere vrednost (E) je polno zavarovana z osebnim kreditnim zavarovanjem (GA), kjer je: E = vrednost izpostavljenosti v skladu s členom 78; v ta namen je vrednost izpostavljenosti zunajbilančne postavke, navedene v Prilogi II, namesto vrednost izpostavljenosti iz člena 78(1) 100 % vrednost; g = utež tveganja izpostavljenosti do izdajatelja zavarovanja, kakor je določeno v členih 78 do 83, in GA= vrednost G*, izračunana v skladu s točko 84 in dodatno prilagojena za neusklajenost zapadlosti, kakor je določeno v delu 4.“ (i) V točki 88 se definicija spremenljivke „E“ nadomesti z naslednjim: „E je vrednost izpostavljenosti v skladu s členom 78. V ta namen je vrednost izpostavljenosti zunajbilančne postavke, navedene v Prilogi II, namesto vrednost izpostavljenosti iz člena 78(1) 100 % vrednost;“. (j) Točke 90, 91 in 92 se nadomestijo z naslednjim: „90. Za kriti delež vrednosti izpostavljenosti (E) (na podlagi prilagojene vrednosti kreditnega zavarovanja GA) je lahko PD za namene dela 2 Priloge VII enak PD izdajatelja zavarovanja ali PD med PD posojilojemalca in PD izdajatelja jamstva, če polna substitucija ni zagotovljena. V primeru podrejenih izpostavljenosti in nepodrejenega osebnega kreditnega zavarovanja se lahko šteje, da je LGD, ki se uporabi za namene dela 2 Priloge VII, tisti, ki ustreza nadrejenim terjatvam.“ „91. Za vse nekrite deleže vrednosti izpostavljenosti (E) se kot PD uporabi PD posojilojemalca, kot LGD pa LGD osnovne izpostavljenosti.“ „92. GA je vrednost G*, izračunana v skladu s točko 84 in dodatno prilagojena za neusklajenost zapadlosti, kakor je določeno v delu 4. E je vrednost izpostavljenosti v skladu z delom 3 Priloge VII. V ta namen se vrednost izpostavljenosti postavk, navedenih v točkah 9 do 11 dela 3 Priloge VII, namesto z uporabo konverzijskih faktorjev ali odstotnih deležev, navedenih v teh točkah, izračuna z uporabo konverzijskega faktorja ali odstotnega deleža 100 %.“